

DSS3204.01.24

# Νόμος του 2023 για τις Υπηρεσίες και τη Συμπερίληψη των Ατόμων με Αναπηρία - Κώδικας Δεοντολογίας

Συχνές ερωτήσεις για τους Χρήστες της Υπηρεσίας

## Τι είναι ο Κώδικας Δεοντολογίας;

Ο Κώδικας Δεοντολογίας (ο Κώδικας) είναι ένα σύνολο προτύπων για οποιονδήποτε παρέχει υπηρεσίες σε άτομα με αναπηρία, οι οποίες χρηματοδοτούνται από την Κυβέρνηση της Αυστραλίας. Αυτό δεν συμπεριλαμβάνει τις υπηρεσίες αναπηρίας που παρέχονται μέσω του Εθνικού Προγράμματος Ασφάλισης Ατόμων με Αναπηρία (NDIS).

## Σε ποιες υπηρεσίες έχει εφαρμογή ο Κώδικας Δεοντολογίας;

Οι υπηρεσίες μπορεί να περιλαμβάνουν, αλλά δεν περιορίζονται σε:

* υπηρεσίες απασχόλησης ατόμων με αναπηρία
* υποστηρίξεις ατόμων με αναπηρία
* υπηρεσίες συμβουλευτικής
* υπηρεσίες συνηγορίας.

Για να βρείτε εάν ο Κώδικας έχει εφαρμογή στις υπηρεσίες που λαμβάνετε, ελέγξτε την ιστοσελίδα του Υπουργείου Κοινωνικών Υπηρεσιών (του υπουργείου).

## Τι είναι ο Κώδικας Δεοντολογίας

Ο Κώδικας αναφέρει ότι όταν ένα άτομο παρέχει υποστηρίξεις και υπηρεσίες σε ανθρώπους με αναπηρία, θα πρέπει να:

* σέβεται τα δικαιώματα και την ιδιωτικότητά σας
* σας υποστηρίζει με ασφαλή τρόπο
* επικοινωνεί ανοιχτά μαζί σας
* εγείρει ζητήματα που σας επηρεάζουν
* λαμβάνει μέτρα για να αποτρέψει οποιαδήποτε μορφή κακοποίησης και/ή ανάρμοστης σεξουαλικής συμπεριφοράς.

Ο πλήρης Κώδικας Δεοντολογίας μπορεί να ανευρεθεί στην ιστοσελίδα του υπουργείου.

## Τι σημαίνει ο Κώδικας Δεοντολογίας για εμένα;

Ο Κώδικας προστατεύει τα άτομα με αναπηρία που λαμβάνουν υπηρεσίες και υποστηρίξεις αναπηρίας διατηρώντας ένα ποιοτικό επίπεδο υπηρεσιών.

## Πότε τέθηκε σε ισχύ ο Κώδικας Δεοντολογίας;

Ο Κώδικας τέθηκε σε ισχύ τον Ιανουάριο του 2024. Ως μέρος των νέων νόμων, ο Κώδικας έχει εφαρμογή σε όλες τις τρέχουσες και μελλοντικές υποστηρίξεις και υπηρεσίες αναπηρίας που χρηματοδοτούνται από την Κοινοπολιτεία. Δεν συμπεριλαμβάνει τις υπηρεσίες του NDIS.

## Τι γίνεται αν η υπηρεσία που λαμβάνω δεν συμμορφώνεται με τον Κώδικα Δεοντολογίας

Αν η υποστήριξη ή η υπηρεσία που λαμβάνετε δεν συμμορφώνεται με τον Κώδικα, ο πάροχος ενδέχεται να μην εκπληρώνει τα καθήκοντά του. Μπορείτε να αντιμετωπίσετε αυτά τα θέματα με το να υποβάλετε ένα παράπονο.

## Πώς μπορώ να υποβάλω ένα παράπονο;

Το πρώτο βήμα είναι να μιλήσετε με τον πάροχο της υπηρεσίας σας. Αν δεν είστε ευχαριστημένοι/ες με την απάντησή τους ή δεν αισθάνεστε άνετα να μιλήσετε απευθείας στον πάροχό σας, μπορείτε να υποβάλετε ένα παράπονο μέσω:

* της [Υπηρεσίας Επίλυσης Παραπόνων και Παραπομπής [Complaints Resolution and Referral Service]](https://www.dss.gov.au/contact/feedback-compliments-complaints-and-enquiries/complaints-page) στο 1800 880 052
* της ιστοσελίδας του υπουργείου.

Όλα τα παράπονα είναι εμπιστευτικά και μπορούν να υποβληθούν ανώνυμα. Μπορείτε να βρείτε περισσότερες πληροφορίες σχετικά με αυτή τη διαδικασία στην ιστοσελίδα του υπουργείου, αναζητώντας «Σχόλια και Παράπονα» [‘Feedback and Complaints’].